Alexandre Vachon

**Alexandre Vachon** (født 16. august 1885 i Saint-Raymond nær  Québec i Canada; død 30. mars 1953 i Dallas i Texas i USA) var katolsk erkebiskop av Ottawa og rektor ved University of Laval.
## Liv og virke
### Bakgrunn
Alexandre Vachon studerte kanonisk rett, filosofi og teologi ved det erkebiskoppelige seminar i Québec og ved University of Laval. Han fullførte ytterligere studier ved Massachusetts Institute of Technology ogHarvard University, hvor han tok en mastergrad. 
### Prest
Alexandre Vachon ble ordinert til prest den 22. mai 1910. Etter ordinasjonen underviste han i kjemi ved University of Laval, og ble utnevnt til dekan ved Det naturvitenskapelige fakultet i 1937. I 1939 ble han rektor ved University of Laval.
Et bygningskompleks ved University of Laval ble senere oppkalt etter ham.

### Titulærerkebiskop
Bare ett år senere utnevnte pave Pius XII ham til nye ansvarsområder. Den 11. desember 1939 ble han utnevnt til titulærerkebiskop av *Achrida* og koadjutorbiskop av Ottawa, og den 2. februar året etter ble han ordinert til biskop av erkebiskopen av Ottawa, Joseph-Guillaume-Laurent Forbes. Medkonsekrerende var den kanadiske militærbiskopen Charles Leo Nelligan, og Joseph Charbonneau, biskop av Hearst. 
### Erkebiskop av Ottawa
Ved erkebiskop Forbes' død den 22. mai 1940 etterfulgte han ham som erkebiskop av Ottawa. 

Alexandre Vachon hadde en dyp mariansk spiritualitet og organiserte i 1947 *Ottawa Marian Congress*, som samlet mer enn 200.000 katolikker fra Canada og resten av verden og gjorde et betydelig inntrykk på den tiden. De troende kom til Lansdowne Park for å be for at freden skulle opprettholdes i den vanskelige konteksten av begynnelsen av den kalde krigen og slutten av andre verdenskrig.

Vachons interesse for teknologi, gruvedrift og generell vitenskap ga ham stillingen som president for *[[ National Research Council of Canada]]*, og han ble også utnevnt til rådgiver til det kanadiske fiskeridepartementet. Han satt også i styret til Radio Canada. Under hans ledelse ble den første Marian-kongressen holdt i Ottawa i 1947, med over 200 000 troende til stede. Som en anerkjennelse for hans prestasjoner ble han utnevnt til *Conte Romano* av pave Pius XII.

I 1951 kjempet erkebiskop Alexandre Vachon for utdanningsrettigheter for den fransk-ontarianske befolkningenn etter publiseringen av Hope-rapporten. Han var medlem av franskspråklige foreninger og forsøkte å forsvare den fransk-kanadiske kulturarv.

Han innehadde erkebiskopembetet til sin død den 30. mars 1953, mens han var på tjenestereise til Dallas.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Biskop Armand-François-Marie de Charbonnel, O.F.M. Cap. (1802-1891) *1850
* Erkebiskop John Joseph Lynch, C.M. (1816-1888) *1859
* Kardinal Elzéar-Alexandre Taschereau (1820-1898) *1871
* Erkebiskop Louis Nazaire Bégin (1840-1925) *1888
* Erkebiskop Louis Joseph Napoléon Paul Bruchési (1855-1939) *1897
* Erkebiskop Joseph-Guillaume-Laurent Forbes (1865-1940) *1913
* Erkebiskop *Alexandre Vachon* (1885-1953) *1940

## Referanser